Il-Kunsill adotta konklużjonijiet dwar il-Libja. Il-Kunsill jilqa' b'sodisfazzjon l-eżitu tal-Konferenza għal-Libja ospitata mill-Italja f'Palermo fit-12 u t-13 ta' Novembru 2018, li segwiet il-Konferenza ta' Pariġi li saret fid-29 ta' Mejju 2018. Il-Kunsill jiddikjara li l-istatus quo fil-Libja huwa sors prevalenti ta' instabbiltà u insigurtà għall-poplu Libjan, il-ġirien tiegħu, u r-reġjun kollu. Huwa jtenni li l-kriżi tal-Libja tista' tiġi solvuta biss permezz ta' soluzzjoni politika , u li jeħtieġ li din is-soluzzjoni tiġi mil-Libjani nfushom permezz ta' proċess politiku inklużiv, bil-parteċipazzjoni u r-rappreżentanza sħiħa u ugwali tan-nisa, u b'rispett sħiħ għad-dritt internazzjonali, inkluż id-drittijiet tal-bniedem Il-konklużjonijiet jesprimu l-appoġġ sħiħ tal-UE u l-istati membri għall-pjan ta' azzjoni kkalibrat mill-ġdid ippreżentat mir-Rappreżentant Speċjali tan-NU tas-Segretarju Ġenerali Ghassan Salamé fit-8 ta' Novembru lill-Kunsill tas-Sigurtà tan-NU. L-UE u l-istati membri tagħha se jakkumpanjaw b'mod attiv it-tliet dimensjonijiet tiegħu – dik politika, tas-sigurtà u dik ekonomika – f'konformità mal-approċċ koerenti u komprensiv fuq perijodu twil biex jiġi appoġġat il-proċess immexxi min-NU lejn tranżizzjoni u r-rikonċiljazzjoni . Il-Kunsill se jindirizza wkoll kwistjonijiet marbuta mas-sigurtà, il-politika ekonomika, l-istabbilizzazzjoni u l-migrazzjoni. Aqra t-test sħiħ tal-konklużjonijiet tal-Kunsill Relazzjonijiet UE-Libja (sit web tas-SEAE) Ara l-paġna tal-laqgħa